Sega Master System

Sega Master System (, sutrumpintai SMS) – trečiosios kartos kompiuterinių žaidimų konsolė, sukurta ir išleista įmonės „Sega“ 1985 m. Japonijoje (kaip Sega Mark III), 1986 m. Šiaurės Amerikoje ir 1987 m. Europoje. Originali SMS galėjo paleisti tiek kasetes, tiek „Sega korteles“, kurios buvo pigesnės, bet turėjo mažiau kodų. SMS taip pat turėjo priedų, tokių kaip pistoletas, 3D akiniai, kurie buvo pritaikyti specialios koduotės žaidimams.

Master System buvo išleista kaip pagrindinė Nintendo Entertainment System konkurentė ir, nors buvo už ją techniškai pranašesnė, nesugebėjo įsitvirtinti Japonijos ir Š. Amerikos rinkose.  Kita vertus Europoje, Okeanijoje ir Brazilijoje pardavimai klostėsi gerai ir truko daugiau kaip dešimtmetį. Tai antra pagal pardavimų skaičių (13 mln. vnt. pasauliniu mastu) „Sega“ konsolė, daugiau buvo parduota tik Mega Drive. 

Konsolė buvo perprojektuota keletą kartų prekybos tikslais ir taip pat tam, kad pridėti patobulinimų. Vėlesnė „Sega“ konsolė, Game Gear, iš esmės yra delninė Master System versija su keliais patobulinimais.

2009 m. IGN Master System išrinko 20 geriausia visų laikų žaidimų konsole iš 25.http://www.ign.com/top-25-consoles/20.html

 Techniniai duomenys 
 Fiziniai matmenys: 365 mm x 170 mm x 69 mm
 Procesorius: 8/16 bitų Zilog Z80; 64 KB atminties.
 Vaizdas:
 „Texas Instruments“ VDP vaizdo procesorius
 Vienu metu galimos 32 spalvos (16 spalvų paletė judantiems objektams ar fonui, papildomų 16 spalvų paletė tik fonui). Taip pat galima ir 64 spalvų paletė apgaunant sistemą.
 Ekrano rezoliucija: 256×192 ir 256×224. PAL/SECAM taip pat palaiko ir 256×240.
 8×8 pikselių veikėjo modelis, maksimaliai 463 (dėl VRAM vietos apribojimo)
 8×8 ar 8×16 pikselių judantys objektai, maksimaliai 64 pikseliai
 Galima horizontali, vertikali bei padalinta ekrano padėtis
 Garsas:
 Programuojamas garso generatorius: „Texas Instruments“ SN76489A
 4 kanalų mono garsas (3 stačiakampiai bangų signalai, 1 baltasis triukšmas)
 3 tonų generatorius, po 10 oktavų kiekvienam, 1 balto triukšmo generatorius
 FM radijo bangų diapazonas: Yamaha YM2413
 Mono FM sintezė
 Junginėjamas tarp 9 ar 6 tonų kanalų Atmintis (RAM):
 Įkrovimo ROM: nuo 64 kbit (8 KB) iki 2048 kbit (256 KB), priklausomai nuo žaidimo
 Pagrindinė atmintis: 64 kbit (8 KB), žaidimų kasečių gali būti padidinta
 Vaizdo atmintis: 128 kbit (16 KB)
 Kortelių skaitytuvas (nėra Master System II versijoje)
 Kasečių skaitytuvas
 Japonijos ir Pietų Korėjos konsolių versijos palaikė kasetes su 44 smaigais, visos kitos su 50 smaigų

 Šaltiniai 

 Nuorodos 

 Sega Master System  Open Directory Project svetainėje 

Kategorija:Žaidimų konsolės